open-index/open-wikipedia-markdown huggingface dataset:
Վիոլետա Բորդիլովսկայա

**Վիոլետա Ալեքսանդրովնա Բորդիլովսկայա** ( ), Բելառուս բատուտիստուհի, 2021 թվականի սինխրոն ցատկերի պատանիների Եվրոպայի չեմպիոն, 2024 թվականի Օլիմպիական խաղերի արծաթե մեդալակիր։

## Սպորտային կարիերա
2021 թվականին Եվրոպայի պատանիների առաջնությունում Բորդիլովսկայան անհատական ցատկերում զբաղեցրել է 8-րդ տեղը։  Հաշվարկում Թիմային հաշվարկով Մարիա Սերգեևայի հետ սինքրոն ցատկերում բարձրացել է 2-րդ հորիզոնական և դարձել Եվրոպայի չեմպիոն։

Մեծահասակների միջազգային մակարդակում Նա իր նորամուտը նշեց 2022 թվականի փետրվարին Բաքվում կայացած աշխարհի գավաթի խաղարկությունում և անհատական եզրափակչում գրավեց 7-րդ տեղը:

2022 թվականի մարտին մարմնամարզության միջազգային ֆեդերացիան (FIG) հեռացրեց ռուս և Բելառուս մարզիկներին՝ Ուկրաինա Ռուսաստանի ներխուժման պատճառով։ Այս ընթացքում Բորդիլովսկայան դարձել է 2022 թվականի բատուտի վրա ցատկելու Բելառուսի չեմպիոն։

2024 թվականին FIG-ը որոշ մարզիկների հաստատեց որպես «չեզոք»՝ միջազգային մրցումներին վերադառնալու համար։ 2024 թվականի ընթացքում Վիոլետան մասնակցել է աշխարհի գավաթի 2 փուլի. Բաքվում զբաղեցրել է 10-րդ, Կոտբուսում՝ 12-րդ տեղը:

2024 թվականի աշխարհի գավաթի շարքի արդյունքներով ստացել է 2024 թվականի Օլիմպիական խաղերի քվոտան։ Հունիսին հաստատվել է Միջազգային օլիմպիական կոմիտեի կողմից՝ որպես անհատ չեզոք մարզիկ մրցումներին մասնակցելու համար։ Օլիմպիական խաղերում բատուտի վրա ցատկելու անհատական մրցումներում արծաթե մեդալ է նվաճել՝ զիջելով բրիտանացի Բրիոնի Փեյջին։

## Պարգևներ և կոչումներ
* 2024 թվականին պարգևատրվել է Բելառուսի Պատվո շքանշանով։

## Ծանոթագրություններ

## Արտաքին հղումներ
* Виолетта Бордиловская
 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Մաքսիմ Եվտուշենկո

**Մաքսիմ Օլեգովիչ Եվտուշենկո** (, ), հունահռոմեական ոճի ուկրաինացի ըմբիշ։ Հունահռոմեական ոճի ըմբշամարտի Եվրոպայի 2021 թվականի առաջնության բրոնզե մեդալակիր։ Ուկրաինայի փոխչեմպիոն, Ուկրաինայի միջազգային կարգի սպորտի վարպետ:

## Կենսագրություն
Մաքսիմը ծնվել է Դոնեցկի մարզի Կրամատորսկ քաղաքում։ Հունահռոմեական ըմբշամարտով սկսել է զբաղվել 5 տարեկանից Կրամատորսկի քաղաքային խորհրդի թիվ 1 մանկապատանեկան մարզադպրոցում, մարզվում է հոր՝ Օլեգ Եվտուշենկոյի ղեկավարությամբ։

## Կարիերա
Մաքսիմին իր առաջին արդյունքները գրանցել է Սերբիայում կայացած կադետների աշխարհի առաջնությունում, որտեղ բրոնզե մեդալ է նվաճել 54 կգ քաշային կարգում։ 2015 թվականին հանդես է եկել Վլադիմիր (Ռուսաստան) քաղաքում Էդուարդ Նիկիֆիրովի հիշատակին նվիրված միջազգային մրցաշարում, որտեղ դարձել է արծաթե մեդալակիր։ 2017 թվականին Եվտուշենկոն դարձել է մինչև 71 կգ քաշային կարգում Ուկրաինայի առաջնության արծաթե մեդալակիր, որն անցկացվել է Ժիտոմիրում, իսկ 2017 թվականին դարձել է նաև աշխարհի ռազմական առաջնության բրոնզե մեդալակիր մինչև 71 կգ քաշային կարգում, որն անցկացվել է Լիտվայի Կլայպեդաքաղաքում։ 2019 թվականին Մաքսիմը ևս մեկ բրոնզե մեդալ է նվաճել արդեն մինչև 23 տարեկան ըմբիշների աշխարհի առաջնությունում։ 2021 թվականին Չերկասիում նվաճել է Ուկրաինայի գավաթը և ուղեգիր նվաճել Լեհաստանում անցկացվող հունահռոմեական ըմբշամարտի Եվրոպայի առաջնության համար, որտեղ պարտվել է աշխարհի չեմպիոն հա Մալխաս Ամոյանին, բայց կիսաեզրափակչում հաղթել է Լեհաստանը ներկայացնող իր հայրենակից Ռոման Պացուրկովսկուն։ 2022 թվականին Մաքսիմը 67 կգ քաշային կարգում նվաճել է 2022 թվականի Ուկրաինայի առաջնության բրոնզե մեդալ։

## Նվաճումներ
* 2017 Ուկրաինայի առաջնություն -  
* 2019 թվականի աշխարհի առաջնություն U23 - 
* 2021 Եվրոպայի առաջնություն - 
* 2022 Ուկրաինայի առաջնություն - 

## Ծանոթագրություններ

Կատեգորիա:Ուկրաինացի ըմբշամարտիկներ
Յուստինա Ստեչկովսկա

**Յուստինա Մարիա Ստեչկովսկա** (, ), լեհ երգչուհի, երգահան, լուսանկարիչ և դերասանուհի։ Ներկայացրել է Լեհաստանը Եվրատեսիլ 1995 երգի մրցույթում «Sama» երգով, զբաղեցնելով 18-րդ հորիզոնականը, և Եվրատեսիլ 2025 երգի մրցույթում «Gaja» երգով։

## Կենսագրություն
Յուստինան ծնվել է Լեհաստանի հարավարևելյան Սուբկարպատյան տարածաշրջանի Ժեշուվ  քաղաքում։ Նա Դանուտա և Ստանիսլավ Ստեչկովսկիների ինը երեխաներից չորրորդն է։ 

Երբ նա հինգ տարեկան էր, նրա ընտանիքը տեղափոխվեց Ստալյովա Վոլյա, որտեղ նա սովորեց Իգնացի Յան Պադերևսկու անվան պետական երաժշտական դպրոցում։ 1991 թվականին ավարտել է Ժեշուվի №1 համալիրի երաժշտական լիցեյը։ Նա ջութակ է նվագել ընտանեկան նվագախմբում և եղել է ռոք և ջազ խմբերի երգչուհի, մինչև մենակատարի կարիերա սկսելը։

Ստեչկովսկան առաջին անգամ ճանաչվածություն ձեռք բերեց 1994 թվականին, երբ հաղթեց «*Szansa na sukces*» հեռուստատեսային տաղանդների շոուն՝ կատարելով Maanam խմբի «Buenos Aires» երգը։ Նույն տարում նա ստացավ «Կարոլինկա» մրցանակը Օպոլեում կայացած Լեհական երգի 31-րդ ազգային փառատոնում։ 1995 թվականին նա հաղթեց Բալթյան երկրների երգի փառատոնի եզրափակիչում և ներկայացրեց Լեհաստանը Եվրատեսիլ 1995 երգի մրցույթում «Sama» («Միայնակ») երգով, զբաղեցնելով 18-րդ հորիզոնականը։

2024 թվականին նա զբաղեցրեց երկրորդ հորիզոնականը Լեհաստանի ազգային ընտրական փուլում՝ Եվրատեսիլ 2024 երգի մրցույթում «Witch Tarohoro» երգով։ Հաջորդ տարի նա հաղթեց Լեհաստանի ազգային ընտրական փուլում՝ Եվրատեսիլ 2025 երգի մրցույթում և պատրաստվում է ներկայացնել Լեհաստանը կրկին երեք տասնամյակ անց՝ «Gaja» երգով։ Ստեչկովսկայի երկու մասնակցությունների միջև 30 տարվա տարբերությունը գերազանցում է Աննա Վիսիի նախկին ռեկորդը, որը 24 տարի էր Կիպրոսի համար 1982 թվականին և Հունաստանի համար 2006 թվականին նրա մասնակցությունների միջև։

## Սկավառակագրություն
### Սինգլներ
* Moja intymność 1994
* Sama 1995
* Dziewczyna szamana 1996
* Oko za oko 1996 արժանացել է «*Տարվա երգ*» մրցանակին։
* Grawitacja 1996
* Nie kochan 1996
* Tatuuj mnie 1996
* Za dużo wiesz 1997
* Za karę 1998
* Kici kici maj 1998
* Kryminalna miłość  1998
* Na koniec świata 1999
* Kosmiczna rewolucja 2000
* Podróżując  2000
* Świat jest niewierny 2000
* To koniec  2000
* Mów do mnie jeszcze 2001
* Mówisz do mnie moja 2001
* Co to jest miłość  2001
* Śpiewaj Yidl Mitn Fidl 2002
* Świt świt 2002
* Wszyscy braćmi być powinni  2002
* Zadzwoń do mnie 2004
* Tłum  2005
* Sex appeal 2005
* Samotni 2005
* Świąteczna piosenka o miłości 2006
* To nie jest miłość (to złudzenie)  2007
* Tu i tu  2007
* Wracam do domu 2007
* To mój czas  2009
* Gaja 2025

## Ծանոթագրություններ
 
Կատեգորիա:Եվրատեսիլ երգի մրցույթի մասնակիցներ
Կատեգորիա:Լեհ երգչուհիներ
Կատեգորիա:Լեհ երգահաններ
Կատեգորիա:Լեհ երաժիշտներ
Կատեգորիա:Կին լուսանկարիչներ
Կատեգորիա:Լեհ դերասանուհիներ
Վյաչեսլավ Զագորոդնյուկ

**Վյաչեսլավ Վասիլևիչ Զագորոդնյուկ** (, ), խորհրդային և ուկրաինացի գեղասահորդ, հանդես է եկել մենասահքում։ 1996 թվականի Եվրոպայի չեմպիոն, 1994 թվականի աշխարհի առաջնության բրոնզե մեդալակիր, 1989 թվականի աշխարհի պատանիների չեմպիոն, 1988 թվականի աշխարհի պատանիների փոխչեմպիոն։ Նա իր սիրողական կարիերան ավարտել է 1998 թվականին: Ներկայումս գեղասահքի մարզիչ է։

## Կարիերա
Գեղասահքով սկսել է զբաղվել 5 տարեկանից Օդեսայում։ Մարզվել է Գալինա Զմիևսկայա - Վալենտին Նիկոլաև մարզչական տանդեմի հետ։ 1994 թվականի Օլիմպիական խաղերում Օքսանա Բայուլի հաղթանակից հետո Զմիևսկայան մեկնել է ԱՄՆ, իսկ Նիկոլաևը Զագորոդնյուկի հետ մնաց մինչև 1998 թվականը։ Նիկոլաևի գլխավորությամբ 1996 թվականին Զագորոդնյուկը դարձել է Եվրոպայի չեմպիոն։ Զմիևսկայան դաստիարակել է Զագորոդնյուկին (ինչպես նաև իր ամենահայտնի աշակերտ Վ.Պետրենկոյին) խիստ մշակված դասական ոճով՝ մանրամասն տեխնիկայով տարրեր, որի հիմնականը եղել է բարդ թռիչքն՝ եռակի աքսել։

## Սպորտից հետո
ձախից|մինի|189x189փքս|Վյաչեսլավ Զագորոդնյուկը (աջից)՝ որպես Վիտալի Դանիլչենկոյի մարզիչ 2004 թվականի Եվրոպայի առաջնությունում։
Սիրողական կարիերան ավարտելուց հետո ապրել և աշխատել է որպես մարզիչ Ռիչմոնդում, ապա տեղափոխվել Կալիֆորնիա։ Մարզել է Ուկրաինայի հնգակի չեմպիոն Վիտալի Դանիլչենկոյին, Յարոսլավ Պանիոտին և մենասահորդուհի Ալիսա Կիրեևային։ Բացի այդ, հանդես է եկել տարբեր շոուներում և մասնակցել ամերիկյան հեռուստատեսության հաղորդումներին։

2006 թվականին Կիևում կազմակերպել լէ «Magic on Ice» սառցե շոուն: Շոուին մասնակցել են այնպիսի գեղասահորդներ, ինչպիսիք են Օքսանա Բայուլը, Իլյա Կուլիկը, Ելենա Բերեժնայան և Անտոն Սիխարուլիձեն, Սուրիա Բոնալին և այլք:

2007 թվականին բացել է իր սեփական փակ սառցադաշտը Կիևում և ստեղծել է գեղասահքի «Ստոլիցա» ակումբը, որն այժմ այլևս չի գործում։

2011 թվականին Ուկրաինայի գեղասահքի ֆեդերացիայի հրավերով վերադարձել է հայրենիք և սկսել աշխատել Կիևի «Լիդեր» մանկապատանեկան մարզադպրոցում որպես մարզիչ։

## Անձնական կյանք
Ամուսնացած է եղել նախկին ուկրաինացի գեղասահորդի հետ, որը  սառույցի պար է կատարել Վիտալի Բարանովի, Օլգա Մուդրակի հետ, սակայն զույգը բաժանվել է։ Վյաչեսլավն ու Օլգան ունեն չափահաս երեխաներ՝ որդի Մաքսիմը և դուստրը՝ Ալինան:

## Սպորտային նվաճումներ

## Ծանոթագրություններ

Կատեգորիա:Գեղասահքի Եվրոպայի չեմպիոններ
Կատեգորիա:Ուկրաինացիներ
Ջենիս Ռոզմերի Ջոնս

**Ջենիս Ռոզմերի Ջոնս**,(հայտնի է որպես Ջեն Ջոնս) (ծնվել է 1955 թվականի դեկտեմբերի 24-ին) բրիտանացի նախկին ծրագրային ինժեներ է, որը ներկայումս գրում է սիրավեպեր և կարճ պատմվածքներ։ Նրա դեբյուտային վեպը՝ *Stage By Stage*-ը, հրապարակվել է 2005 թվականի հուլիսին և նույն թվականին ստացել է Ռոմանտիկ գրողների ասոցիացիայի (Romantic Novelists' Association) Ջոան Հեսայոնի մրցանակը։
Իր առաջին կարիերայում՝ որպես ծրագրային ինժեներ, նա եղել է *SuperBASIC* ծրագրավորման լեզվի ճարտարապետը, որը նախատեսված էր *Sinclair QL* անձնական համակարգչի համար, երբ աշխատում էր *Sinclair Research*-ում 1980-ականների սկզբին։ Մինչ *Sinclair Research*-ին միանալը, նա աշխատել է *British Gas*-ում և *Թագավորական լեռնային դպրոցում*՝ որպես ծրագրավորող և դասախոս։

## Մատենագիտություն

### Տեխնիկական

* *QL SuperBasic: The Definitive Handbook*. McGraw-Hill, 1984 0070847843 (e-book reissue 2014)

### Գեղարվեստական

#### Առանձին վեպեր

* Քայլ առ քայլ(2005)
* Ազնիվ խաբեություն (2009)
* *Բախտավոր գրազ*2009)
* Քիդի ժառանգությունը (2011)

#### Պենի Պլեյնի առեղծվածները

# Փազլ (2013)
# Արդար պատիժ (2014)
# Տեղի գաղտնիքներ (2014)

#### Հավաքածու համատեղ հեղինակությամբ

* *Տոնական սիրավեպ* (*Holiday Fling*, 2014) (համահեղինակներ՝ Քրիստինա Ջոնս, Ջեյն Վենհամ-Ջոնս, Ջեյն Բիդեր, Գրեյս Ուին-Ջոնս, Ջիլ Սանդերսոն, Իվ Բորտոն, Քերոլայն Դանֆորդ և Լաուրա Ուիլկինսոն)

## Հղումներ և աղբյուրներ

# ↑ *Jan Jones at FantasticFiction*, 2012-07-14
Կատեգորիա:Բրիտանացի կին գրողներ
Կատեգորիա:Լոնդոն քաղաքում ծնվածներ
Կատեգորիա:Բրիտանացի գրողներ
Ալեքսանդր Կուբրակով

**Ալեքսանդր Նիկոլաևիչ Կուբրակով** (, ), ուկրաինացի քաղաքական գործիչ, ձեռնարկատեր, ՏՏ շուկայի և բջջային կապի շուկայի փորձագետ։ 2025 թվականի հունվարի 7-ից Ուկրաինայի պաշտպանության նախարարի խորհրդական։ Ուկրաինայի IX գումարման ժողովրդական պատգամավոր (2019 թվական), Ուկրաինայի ենթակառուցվածքների նախարար (20 մայիսի, 2021 - նոյեմբերի 30, 2022)։ Ուկրաինայի վերակառուցման գծով փոխվարչապետ - համայնքների, տարածքների և ենթակառուցվածքների զարգացման նախարար (2022-2024 թվականներ):

## Կենսագրություն
Ավարտել է Կիևի ազգային տնտեսական համալսարանի (մարքեթոլոգ), կարճաժամկետ ծրագիրը Հարվարդի Քենեդու դպրոցում։

Կուբրակովը «Քաղաքը մարդկանց համար» ընկերությունների խմբի և «Եվրոկոմունսերվիս» ՍՊԸ-ի համահիմնադիրն է:

«Ուկրաինայի տեղեկատվական տեխնոլոգիաներ» ասոցիացիայի գործադիր տնօրենն է: Ղեկավարում է BRDO Արդյունավետ կարգավորման գրասենյակի ՏՏ-Տելեկոմի հատվածը:

Աշխատել է Կիևի քաղաքապետ Վիտալի Կլիչկոյի որպես ՏՏ ոլորտում խորհրդական։

Ավտոմոբիլային ճանապարհների պետական գործակալության նախագահ 2019 թվականի նոյեմբերի 19-ից-ից մինչև 2021 թվականի մայիսի 20-ը։

2021 թվականի մայիսի 19-ին Ուկրաինայի վարչապետ Դենիս Շմիհալը Գերագույն ռադային ներկայացրել է Կուբրակովի թեկնածությունը Ուկրաինայի ենթակառուցվածքների նախարարի պաշտոնում։ Նույն օրը Գերագույն Ռադայի տրանսպորտի և ենթակառուցվածքների կոմիտեն պաշտպանել է Կուբրակովի թեկնածությունը այս պաշտոնում նշանակվելու համար։ 2021 թվականի մայիսի 20-ին նշանակվել է ենթակառուցվածքների նախարար՝ նրա նշանակման օգտին քվեարկել է 284 պատգամավոր։

Թուրքիայի և ՄԱԿ-ի հետ «հացահատիկի համաձայնագիրը» ստորագրողներից մեկը 2022 թվականի հուլիսի 22-ին Ստամբուլում։

2022 թվականի դեկտեմբերի 1-ին նշանակվել է Ուկրաինայի վերակառուցման գծով փոխվարչապետ։

2024 թվականի մայիսի 9-ին Գերագույն Ռադան կողմ քվեարկել է Կուբրակովի հրաժարականին ազգային վերականգնման գծով փոխվարչապետի և համայնքների, տարածքների և ենթակառուցվածքների զարգացման նախարարի պաշտոնից։ Կուբրակովի հրաժարականին կողմ է քվեարկել 272 պատգամավոր, իսկ 35 պատգամավոր ձեռնպահ է մնացել։

2025 թվականի հունվարի 7-ից՝ Ուկրաինայի պաշտպանության նախարարի խորհրդականն է:

### Քաղաքական գործունեություն
2019 թվականի խորհրդարանական ընտրություններում եղել է Ժողովրդի ծառա կուսակցությունից ժողովրդական պատգամավորի թեկնածու, ցուցակի 30-րդ համարը։ Ապրում է Կիև քաղաքում։ 

Դոնեցկի, Լուգանսկի մարզերի և Ղրիմի Ինքնավար Հանրապետության, Սևաստոպոլ քաղաքի, ազգային փոքրամասնությունների և ազգամիջյան հարաբերությունների Մարդու իրավունքների Գերագույն Ռադայի հանձնաժողովի անդամ է:

## Շքանշան
* Պատվո շքանշան, 3-րդ աստիճան (2022 թվական)

## Ծանոթագրություններ

## Արտաքին հղումներ
* 
* Ալեքսանդր Կուբրակով *Українська правда _Життя*
* Ուկրաինայի Գերագույն Ռադա
* Ալեքսանդր Կուբրակովը կգլխավորի Ուկրավտոդորը *[[Ուկրաինայի նախարարների կաբինետ|Кабінет Міністрів України]]* (15 листопада 2019)

 
Կատեգորիա:21-րդ դարի ուկրաինացի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:«Ժողովրդի ծառա» կուսակցության անդամներ
Կատեգորիա:Ուկրաինայի նախարարներ
Կատեգորիա:Ուկրաինացի գործարարներ
Կատեգորիա:Ուկրաինացի քաղծառայողներ
In taberna quando sumus

**«In taberna quando sumus»** (հայ. «Երբ մենք պանդոկում ենք»), միջնադարյան լատինական գոլիարդական բանաստեղծություն, որը հայտնի է որպես *Carmina Burana* ժողովածուի մի մասը, որը գրվել է 12-րդ և 13-րդ դարերի սկզբին։ Այն ստեղծվել է 1935/36 թվականներին գերմանացի կոմպոզիտոր Կարլ Օրֆի կողմից՝ որպես իր Carmina Burana-ի մի մաս, որի պրեմիերան կայացել է Ֆրանկֆուրտի օպերայում 1937 թվականի հունիսի 8-ին։ Օրֆի *Կարմինա Բուրանայում* այս խմելու երգը 2-րդ հատվածի 14-րդ մասն է՝ *In Taberna-ում*։ Բանաստեղծությունը մեծ մասամբ քառաչափ քորեյով է։

## Կառլ Օրֆի տեքստ

## Զանգվածային մշակույթում
Երգը օգտագործվում է Crusader Kings II և Crusader Kings III խաղերում։

## Ծանոթագրություններ

Կատեգորիա:Լատիներեն երգեր
Կատեգորիա:Կառլ Օրֆի ստեղծագործություններ
Կատեգորիա:Միջնադարյան պոեզիա
Անդրեյ Սիբիգա

**Անդրեյ Իվանովիչ Սիբիգա** ( ,), ուկրաինացի դիվանագետ և պետական գործիչ։ 2024  թվականի սեպտեմբերի 5-ից Ուկրաինայի արտաքին գործերի նախարարը։

## Կենսագրություն
Անդրեյը ծնվել է 1975 թվականի հունվարի 1-ին Տերնոպոլի շրջանի Զբորիվ քաղաքում: 1997 թվականին ավարտել է Լվովի Իվան Ֆրանկոյի անվան ազգային համալսարանը՝ միջազգային հարաբերությունների մասնագիտությամբ։

1997-1998 թվականներին աշխատել է Ուկրաինայի արտաքին գործերի նախարարության պայմանագրային և իրավաբանական վարչության պետաիրավական վարչությունում, իսկ 1998 թվականից աշխատել է Լեհաստանում Ուկրաինայի դեսպանատանը:

2002-2003 թվականներին եղել է Ուկրաինայի արտաքին գործերի նախարարության Եվրոպական ինտեգրման գրասենյակի իրավական և հումանիտար համագործակցության վարչության առաջին քարտուղարը: 2003-2005 թվականներին ղեկավարել է ԱԳՆ պայմանագրային և իրավաբանական վարչության միջազգային իրավական համագործակցության վարչությունը։

2005-2006 թվականներին եղել է Պայմանագրային իրավունքի դեպարտամենտի միջազգային իրավունքի և արտաքին քաղաքականության օրենսդրության վարչության պետը, իսկ 2006 թվականից՝ Ուկրաինայի արտաքին գործերի նախարարության պայմանագրային և իրավաբանական վարչության փոխտնօրենը։

2008-2012 թվականներին եղել է Լեհաստանում Ուկրաինայի դեսպանատան նախարար-խորհրդական, իսկ 2012 թվականից ղեկավարել է Ուկրաինայի արտաքին գործերի նախարարության հյուպատոսական ծառայության վարչությունը։

2016 թվականի օգոստոսի 23-ին նշանակվել է Թուրքիայում Ուկրաինայի դեսպան։ 2021 թվականի մայիսի 19-ին նախագահ Վլադիմիր Զելենսկու հրամանագրով ազատվել է զբաղեցրած պաշտոնից։

2021 թվականի մայիսի 31-ից եղել է Ուկրաինայի նախագահի աշխատակազմի ղեկավարի տեղակալ։ 2024 թվականի սեպտեմբերի 5-ին Ուկրաինայի Գերագույն Ռադայի պատգամավորները 258 ձայնով (պահանջվող 226-ից) քվեարկել են Անդրեյ Սիբիհային Ուկրաինայի արտաքին գործերի նախարար նշանակելու համար։

## Ծանոթագրություններ

 
Կատեգորիա:21-րդ դարի ուկրաինացի քաղաքական գործիչներ
Կատեգորիա:Ուկրաինայի արտաքին գործերի նախարարներ
Կատեգորիա:Ուկրաինայի նախարարներ
Կատեգորիա:Ուկրաինայի քաղաքական գործիչներ
Կատեգորիա:Ուկրաինացի դիվանագետներ
Յուրի Լուբկովիչ

**Յուրի Օլեգովիչ Լուբկովիչ** (, ), ուկրաինացի դիվանագետ, զբաղեցրել է Ներքին գործերի նախարարության պետքարտուղարի պաշտոնը 2021 թվականից մինչև իր մահը՝ 2023 թվականը։

## Կենսագրություն
Լյուբկովիչը 2010 թվականին ավարտել է Նիդերլանդների  Էրազմ Ռոտերդամցու համալսարանը (բիզնեսի մասնագիտացում): Սովորել է Արևմտյան Ուկրաինայի ազգային համալսարանում, որտեղ ստացել է կառավարման բակալավրի կոչում 2010 թվականին, իսկ մագիստրոսի կոչումը՝ արտաքին տնտեսական գործունեության կառավարման ոլորտում 2011 թվականին։

Քաղաքացիական ծառայության պաշտոններ է զբաղեցրել 10 տարի։ Ունեցել է Ուկրաինայի նախարարների կաբինետի քարտուղարության և Գերագույն ռադայի ապարատի ղեկավար պաշտոնների փորձ։

Լյուբկովիչը նաև մասնակցել է Կանադայի կառավարության քարտուղարությունում և Սինգապուրի Նանյանգ տեխնոլոգիական համալսարանում պետական մենեջերների հատուկ վերապատրաստման դասընթացների։

## Մահ
Լյուբկովիչը ներքին գործերի նախարար Դենիս Մոնաստիրսկու և ներքին գործերի փոխնախարար Եվգեն Ենինի հետ միասին մահացել են 2023 թվականի հունվարի 18-ին մայրաքաղաք Կիևի արևելյան արվարձան Բրովարիում ուղղաթիռի վթարի հետևանքով։ Ուղղաթիռը կործանվել է մանկապարտեզում։

## Ծանոթագրություններ

 
Կատեգորիա:Ուկրաինայի կառավարություն
Կատեգորիա:Ուկրաինայի քաղաքական գործիչներ
Կատեգորիա:Ուկրաինացի դիվանագետներ
Հայ ուսանողական ազգային ասոցիացիա

**Հայ ուսանողական ազգային ասոցիացիա**, ոչ կառավարական կազմակերպություն, հիմնվել է Երևանում։

## Պատմություն
Հայ ուսանողների ազգային ասոցիացիան հիմնադրվել է 2003 թվականի սեպտեմբերի 9-ին որպես ուսանողական ազգային միություն, որը ներկայացնում է ավելի քան 20 ուսանողական միություններ Հայաստանի տարածքում: Ասոցիացիան ազգային մակարդակով ուսանողական մարմնի ամենամեծ ներկայացուցիչն է, և կազմակերպությունը նպատակ ունի պաշտպանել, խթանել և պաշտպանել ավելի քան 90 հազար ուսանողների կրթական, սոցիալական, տնտեսական, մշակութային շահերն ու իրավունքները։ Ասոցիացիան Եվրոպական ուսանողների միության անդամ է։

## Առաքելություն և գործունեություն
Հայաստանի ուսանողների ազգային ասոցիացիան, ի թիվս այլ նպատակների, պաշտպանում է ուսման վարձերի իջեցումը, որակյալ կրթություն ապահովելը, ուսանողների իրավունքներն ու ազատությունները պաշտպանելը, ուսանողների ներգրավվածությունը Բոլոնիայի գործընթացում։

2003 թվականին Հայաստանի ուսանողների ազգային ասոցիացիան և Վրաստանի ուսանողական կազմակերպությունների ասոցիացիան պայմանավորվել են ստեղծել Հարավային Կովկասի ուսանողական համադաշնություն, որը կմիավորի ինչպես հայկական, այնպես էլ վրացական ուսանողական միությունները և կիրականացնի Եվրոպական երիտասարդական ֆորումի տարածաշրջանային ծրագրեր։

Համալսարանական ուսումնասիրությունների անդրեվրոպական շարժունակության ծրագրի շրջանակներում Հայաստանի ուսանողների ազգային ասոցիացիան կազմակերպում և հյուրընկալում է ուսանողներին ԵՄ երկրներից՝ խթանելու ուսանողների միջև փորձի փոխանակումը։

## Տես նաև
* AEGEE Երևան
* Կրթությունը Հայաստանում

## Ծանոթագրություններ

Կատեգորիա:2003 հիմնադրումներ Հայաստանում
Կատեգորիա:2003 հիմնադրված կազմակերպություններ
Կատեգորիա:Կրթությունը Հայաստանում
Ֆաթիմա Բուբեկդի

**Ֆաթիմա Բուբեկդի** (), մարոկկացի կինոռեժիսոր, սցենարիստ, դրամատուրգ։ Ավարտել է Թատերական արվեստի և մշակութային անիմացիայի բարձրագույն ինստիտուտը, որտեղ ուսանել է կինոռեժիսուրա։ Նրա ստեղծագործությունները ոգեշնչված են Մարոկկոյի բանահյուսությունից:

## Կենսագրություն
Կասաբլանկայում և Ռաբաթում Թատերական արվեստի և մշակութային անիմացիայի բարձրագույն ինստիտուտում կարճատև թատերական վերապատրաստումից հետո Բուբեկդին բացահայտել է ռեժիսուրայի հանդեպ իր հակումը: 1995 թվականին, որպես ռեժիսորի օգնական, աշխատել է Ֆարիդա Բուրկիայի հետ։ Մեկ տարի անց  սցենարներ է գրել կինոգործիչներ Մուհամեդ Իսմայիլի, Հասան Բենջելունի և Աբդելմաջիդ Ռչիչի հետ։ 1999 թվականին նկարահանել է  «Հույսի դուռը» իր առաջին հեռուստատեսային ֆիլմը։ 2006 թվականին Ամազիղի ազգային կինոփառատոնի երկրորդ մրցանակաբաշխության ժամանակ Համմու Օունամիրի (Գլխավոր մրցանակ, լավագույն ռեժիսուրա) և Իմուրանի (լավագույն սցենար) համար արժանացել է երեք մրցանակի։ 2021 թվականին Բուբեկդին թողարկել է իր առաջին գեղարվեստական ֆիլմը՝ «Անատտո»։

Արաբերեն և բերբերերեն խոսող կինոռեժիսորը, մեծ հակում ունի Ամազիգյան մշակույթի, որի հիմնական լեզուն բերբերն է, բանահյուսության և Մարոկկոյի պատմության հանդեպ, որոնք երկուսն էլ կրկնվող թեմաներ են նրա ֆիլմերում։

## Ֆիլմագրություն
* *Kabran Hmad* (2005)
* *Hammou Ounamir* (2006)
* *Imouran* (2006)
* *The Door of Hope (2006)*
* *Annatto* (2021)

## Ծանոթագրություններ

Կատեգորիա:Մարոկկացի կին կինոռեժիսորներ
Միքայել Աթաբեկյան

**Միքայել Աթաբեկյան**, հայ քաղաքական գործիչ, ՀԺԿ անդամ, Հայաստանի Առաջին Հանրապետության Հանրային Կրթության նախարար։
## Կենսագրություն

ՀՀ Հանրային Կրթության նախարարի պաշտոնը զբաղեցրել է 1918 թվականի նոյեմբերի 4-ին։ Այդ օրը Հովհաննես Քաջազնունու կառավարությունը հրաժարական է տալիս, և վերջինիս հանձնարարվում է կազմել նոր կառավարություն։ Նոյեմբերի 4-ի նիստում Քաջազնունին հայտարարում է նոր կառավարության կազմը, որում, մնացյալ նախարարների շարքում, կրթության նախարարի պաշտոն է զբաղեցնում Միքայել Աթաբեկյանը։ Արդյունքում ստեղծվում է կառավարության երրորդ կազմը։

Նրա հետ նոր կառավարության կազմում են եղել ևս 3 ժողովրդական, 4 դաշնակցական և 1 անկուսակցական գործիչներ․ ՀՅԴ-ից՝ Սիրական Տիգրանյանը՝ որպես արտ. գործ. նախարար, Արամ Մանուկյանը՝ ներք. գործ. նախ., Խաչատուր Կարճիկյանը՝ հանր․ խնամ․ նախ․,  անկուսակցական Հովհաննես Հախվերդյանը՝ զորական նախ., ՀԺԿ-ից՝ Արտաշես Էնֆիաջյանը՝ ֆին. նախ., Սամսոն Հարությունյանը՝ արդար. նախ. և Լևոն Ղուլյանը՝ պարեն. նախ.։ 
Կառավարության այս նոր կազմի ստեղծումով սկիզբ դրվեց ՀՅԴ-ՀժԿ կոալիցիային, որի համատեղ աշխատանքները կառավարության գործունեությունն ավելի արդյունավետ դարձրին՝ շնորհիվ բարձր կրթություն և որակավորում ստացած տարբեր բնագավառների մասնագետ-կադրերի, որոնք զբաղեցնում էին ՀԺԿ-ի շարքերը։ Ահա այդ գործիչներից մեկն էլ Մ․Աթաբեկյանն էր։

Նոր կառավարության հետ, իրապես, կապվում էին մեծամեծ հույսեր: Ենթադրվում էր, որ Թիֆլիսից դեպի Հայաստան կսկսվի թարմ ուժերի, մտավորական նոր գործիչների կենդանի հոսանք: Եվ, առաջին օրերին, նոյեմբերի 20-ին Երևան փոխադրվելով, ժողովրդական նախարարներն իրենք էլ մեծ ոգևորությամբ սկսեցին գործել։ Հանրային կրթության նորընտիր նախարար Մ. Աթաբեգյանն ուներ իր ծրագրերը․ նա հրապարակ դրեց աշխարհիկ ընդհանուր կրթության խնդիրը, խոստացավ ուժ տալ տեխնիկական դպրոցների բացմանը, Էջմիածնի ճեմարանը տեղափոխել Երևան և հետզհետե վերածել համալսարանի, կրթությունը աստիճանաբար ազգայնացնել, պետական թատրոն, թանգարան ու գրադարան հիմնել, համախմբել մտավորականությունը Հայաստանում։

Սակայն համընդհանուր ոգևորությունը երկար չտևեց։ Շուտով սկսվեց ժողովրդական նախարարների փախուստը Երևանից, որտեղ կյանքի պայմանները շատ ծանր էին, և առաջացել էին մի շարք խնդիրներ։ Հետևանքը եղավ այն, որ Մ․ Աթաբեկյանը երկար ժամանակ չզբաղեցրեց պաշտոնը՝ ըստ էության չիրագործելով վերոնշյալ ծրագրերը, և երկու շաբաթ չանցած, կուսակցական ինչ-որ ներքին տարակարծության հետևանքով, հրաժարական տվեց ու հեռացավ։ Նրա փոխարեն պաշտոնը զբաղեցրեց Գևորգ Մելիք-Ղարագյոզյանը:

## Ծանոթագրություններ

Կատեգորիա:ՀՀ կրթության և գիտության նախարարներ
Կատեգորիա:Հայ քաղաքական գործիչներ
Կատեգորիա:ՀԺԿ անդամներ
Յասմին Քաբաջ

**Յասմին Քաբաջ** ( Arabic   . ), մարոկկոցի թենիսիստուհի:

Մեծահասակների մրցաշարերում իր առաջին տիտղոսը Յասմինան նվաճել է ITF Circuit-ում՝ W15 Casablanca- ում 2022 թվականի հուլիսին: Կանանց թենիսի ասոցիացիայի՝ WTA Tour-ի հիմնական խաղարկությունում իր նորամուտը կատարել է Մարոկկոյի 2024 թվականի  բաց առաջնությունում՝ որպես վիլայդքարտ մասնակից. ընդ որում՝ առաջին իսկ շրջանում պարտվել է Էլիզաբետա Կոչարետոյին:

## Քոլեջային թենիս
2021 թվականին Յասմինան հանդես է եկել Ֆլորիդայի միջազգային համալսարանի թենիսի կանանց թիմում:

## ITF շրջանի եզրափակիչ
### Մենախաղ: 3 (տիտղոս)

## Ազգային ներկայացուցչություն
### BJK գավաթ

Քաբաջը Մարոկկոյի Billie Jean King Cup թիմի կազմում իր նորամուտը կատարել է 2022 թվականին, երբ այդ թիմը մրցում էր Եվրոպա/Աֆրիկա գոտու III խմբում։

#### Մենախաղ (8–2)

#### Զուգախաղ (1–1)

## Ծանոթագրություններ

## Արտաքին հղումներ
* Yasmine Kabbaj at the Women's Tennis Association
* Yasmine Kabbaj at the International Tennis Federation
* Yasmine Kabbaj at the Billie Jean King Cup (archived)

Կատեգորիա:2004 ծնունդներ
Կատեգորիա:Ապրող անձինք
Կատեգորիա:Թենիսիստուհիներ
Աննեմիկե Կիսել

**Աննեմիկե Կիսել- Գրիֆֆյուն** (), նիրերլանդական ֆուդբոլիստուհի և ֆուդբոլի մարզիչ և սկաուտ։ Առաջին կինը, որը նվիրված է Նիդերլանդների Թագավորության ասպետին:

## Խաղացողի կարիերան
### Ակումբային
Նա սկսել է զբաղվել ֆոդբոլով «ՕՍՎ Նիտա» ֆուդբոլային խմբում։ Ավելի ուշ նա ներկայացել է «Վիլնիս» և «Սաստյում» ակումբներում, վերջինում անցկացրել է 10 տարի, դրա հետ մեկտեղ նվաճել է Նիդերլանդների չեմպիոնի 6 տիտղոս և երեք Նիդերլանդական գավաթ։ 2004 թվականին գնաց ԱՄՆ միանալու «Շարլոտ Լեդի Իգլզ» խմբին, այնուհետև վերադարձավ Եվրոպա։ Եվրոպայում նա ներկայացել է նախ «Բրիստոլ Էկդեմի» անգլիական խմբում, (Բրիստոլ Ռովերս կանացի անալոգում), նոր հետո 2005-ից 2011 թվականներին խաղացել էր գերմանական «Դուիսբուրգ 2001» ֆուդբոլային ակումբում։ 2011 թվականի ապրիլին հայտարարել է խաղային կարիերան ավարտելու մասին առողջական խնդիրների պատճառով։

### Հավաքականում
Ակումբում խաղացել է 156 հանդիպում, սա ռեկորդ Է թագավորության հավաքականների շրջանում, չէ որ տղամարդկանց հավաքականում ռեկորդակիր է Ուեսլի Սնեյդերը, ով ընդամենը 131 հանդիպում է անցկացրել(այդ ժամանակ ռեկորդակիրն էր հայտնի պաշտպան Էդվին Վան Դեր Սարը որը խաղացել էր 130 հանդիպում)։ նրա նվաճումների շնորհիվ 2011 թվականի հոկտեմբերի 27-ին Աննեմիկե նվիրված էր Նիդերլանդների Թագավորության ասպետին։ Առաջին խաղը անցկացրել է դեկտեմբերի 9-ին 1995 թվականին Ֆրանսիայի դեմ։ 2009 թվականին Ֆինլանդիայում կայացած Եվրոպայի առաջնությունում հանդես է եկել 7 համարի ներքո և մեծ դեր է խաղացել Նիդերլանդների թիմի կիսաեզրափակիչ դուրս գալու գործում։ ՈՒկրաինայի դեմ Մատչում նա ստացել է մրցանակ լավագույն խաղացող հանդիպման արդյունքներով։ Հավաքականի կազմում աչքի են ընկել 19 անգամ։

2011/2012 մրցաշրջանից «ՎՎՎ-Վենլո» ակումբում զբաղեցրել է մարզչի օգնականի պաշտոնը, 2012 թվականին գլխավորել է «Դույսբուրգի» երիտասարդական թիմը։

## Մրցանակներ
### Թիմային

* Նիդերլանդների չեմպիոն (6 անգամ)։
* 1997 1998 2000 2002 Կուբայի հաղթող մրցանակակիր (3 անգամ)։
* ՈՒԵՖԱ -յի գավաթակիր 2009։
* Գերմանիայի գավաթի մրցանակակիր (2 անգամ) 2009, 2010։

### Անհատական
* լավագույն խաղացողը Նիդերլանդների չեմպիոնադում 2002/03։

## Ծանոթագրություններ
Ջեկի Գրունեն

**Ջեկի Նոել Գրունեն** (, ), հոլանդացի ֆուտբոլիստուհի, «Պարի Սեն Ժերմենի» կանանց թիմի և Նիդերլանդների հավաքականի կիսապաշտպան։ Մինչև 17 տարեկանը պրոֆեսիոնալ զբաղվել է ձյուդոյով։

## Կարիերա
Նա սկսել է ֆուտբոլով զբաղվել Վելդհովենի «Ռոդ-Վիթ» թիմում իր քրոջ՝ Մերելի հետ։

2011 թվականին նույնպես քրոջ հետ տեղափոխվել է Գերմանիա՝ կարիերան շարունակելով «Էսեն-Շյոնեբեկ» ակումբում։ 2011 թվականի հունվարի 30-ին թիմի կազմում նորամուտը նշել է «Տուրբինեի» դեմ Գերմանիայի գավաթի խաղում։

Նույն թվականին տեղափոխվել է «Դույսբուրգ 2001», որի կազմում հանդես է եկել մինչև 2013 թվականը, երբ ակումբը լուծարվեց։

2014 թվականի սկզբին պայմանագիր է կնքել Լոնդոնի «Չելսիի» հետ։

2015 թվականի հունիսին տեղափոխվել է «Ֆրանկֆուրտ»։

2019 թվականի մայիսին դարձել է «Մանչեսթեր Յունայթեդի» կանանց թիմի խաղացող։

2022 թվականի սեպտեմբերի 15-ին հայտարարվեց, որ Գրունենը 3 տարվա պայմանագիր կկնքի ֆրանսիական «Պարի Սեն Ժերմեն» ակումբի հետ։

## Հավաքական
Պատանեկան մակարդակում խաղացել Է Նիդերլանդների հավաքականում, որից հետո փորձել է փոխել ֆուտբոլային քաղաքացիությունը և սկսել ելույթները Բելգիայի կազմում, որն արգելափակվել էր FIFA-ի կողմից։ Ավելի ուշ կրկին ցանկություն է հայտնել հանդես գալ Նիդեռլանդների հավաքականում։

2016 թվականի հունվարին առաջին անգամ հրավեր է ստացել Թուրքիայում գլխավոր հավաքին մասնակցելու համար։

2019 թվականի աշխարհի առաջնությունում, որը տեղի է ունեցել հունիսին Ֆրանսիայում, Ջեկին քառորդ եզրափակչում Շվեդիայի հավաքականի դեմ լրացուցիչ ժամանակում 99-րդ րոպեին գոլ է խփել, որը թիմին թույլ է տվել 1:0 հաշվով հաղթանակ տանել և դուրս գալ եզրափակիչ։

## Ձեռքբերումներ
### Ակումբային

### «Պարի Սեն Ժերմեն»
* Ֆրանսիայի գավաթակիր՝ 2023/24

### Հավաքական
**Նիդերլանդներ՝**
* Եվրոպայի առաջնության հաղթող՝ 2017

## Անձնական կյանք
Սովորել է Թիլբուրգի համալսարանի իրավաբանական ֆակուլտետում։

### Ձյուդո
2007, 2008 և 2009 թվականներին հաղթել է Նիդերլանդների ձյուդոյի մինչև 15 տարեկան աղջիկների առաջնությունը մինչև 32 կգ քաշային կարգում։

2010 թվականին հաղթել է մինչև 17 տարեկանների առաջնությունում, ինչպես նաև բրոնզե մեդալ ջերմոցում կայացած Եվրոպայի առաջնությունում։

2011 թվականի փետրվարին հաղթել Է Նիդեռլանդների մինչև 20 տարեկան աղջիկների առաջնությունը մինչև 44 կգ քաշային կարգում։

Ձյուդոիստուհու կարիերան ավարտել է 17 տարեկանում այն բանից հետո, երբ ազդրի վնասվածք է ստացել «Դույսբուրգի» հետ խաղերից մեկի ժամանակ։

## Ծանոթագրություններ

## Արտաքին հղումներ
* Профиль на  сайте «Манчестер Юнайтед» 
* Профиль на сайте «Пари Сен-Жермен»

 
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի կիսապաշտպաններ
Կատեգորիա:Հոլանդացի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Հոլանդացի ձյուդոիստներ
Լեոնորա Գևեսլեր

**Լեոնորա Գևեսլեր** ( *Leonore Gewessler*. ), Ավստրիայի Կանաչների կուսակցությունը ներկայացնող քաղաքական գործիչ, ով Նեհամերի կառավարությունում եղել է կլիմայական գործողությունների, շրջակա միջավայրի, էներգետիկայի, շարժունակության, նորարարության և տեխնոլոգիաների նախարար:

## Կյանքի վաղ  շրջան
### Կրթություն
Գևեսլերը քաղաքագիտության աստիճան (BA) է ստացել Վիեննայի համալսարանից:

## Քաղաքական կարիերա
2014 թվականից մինչև 2019 թվականը Գևեսլերն աշխատել է որպես Ավստրիայի ամենամեծ բնապահպանական բարեգործական և լոբբիստական խմբի՝ Global 2000-ի ղեկավար: Այդ պաշտոնում նա պաշտպանում էր ժողովրդական արշավը խորհրդային ժամանակաշրջանից պահպանված, ծերացող Մոխովցե ատոմակայանի  ընդլայնման դեմ, ատոմակայան, որը գտնվում է Սլովակիայում՝ Ավստրիայի սահմանից ընդամենը 100&nbsp;կմ հեռավորության վրա։   Ավստրիայի օրենսդիր մարմնի՝ 2019 թվականին տեղի ունեցած ընտրություններից հետո կոալիցիոն կառավարության ձևավորման նպատակով ծավալված բանակցություններում Գևեսլերը Կանաչների կուսակցության պատվիրակության անդամ էր:

### Դերը «Բնության վերականգնման մասին» օրենքի ընդունման գործում
2024 թվականի հունիսի 17-ին Գևեսլերը առանցքային դեր խաղաց Եվրամիության «Բնության վերականգնման մասին» օրենքի ընդունման գործում, որը Եվրոպական կանաչ գործարքի առանցքային տարրն էր, գործարք, որի նպատակն էր մինչև տասնամյակի վերջը վերականգնել ԵՄ ցամաքի և ծովի 20%-ը: Չնայած զգալի դիմադրությանը, որի արտահայտություններից էր նաև Ավստրիայի դաշնային նահանգների համատեղ հայտարարությունն ընդդեմ այդ օրենքի, Գևեսլերը հայտարարեց իր աջակցության մասին: Այդ որոշումը, սակայն, նրան դրեց վիճելի իրավական մոխրագույն գոտում՝ Ավստրիայի դաշնային շատ նահանգների և իր իսկ կոալիցիոն գործընկերների՝ աջ կենտրոնամետ Ավստրիական ժողովրդական կուսակցության (ÖVP) ընդդիմանալու պատճառով:

Տեղի ունեցած քվեարկությունից հետո Ավստրիայի Ժողովրդական կուսակցությունը հայց ներկայացրեց Գևեսլերի դեմ՝ մեղադրելով նրան պաշտոնեական չարաշահման մեջ և դիմեց Արդարադատության Եվրոպական դատարան (ԵԴ)՝ Գևեսլերի քվեարկությունն անվավեր ճանաչելու համար: Թեև ԵԴ ներկայացված բողոքի ազդեցությունը թեական էր, պաշտոնեական լիազորությունները չարաշահելու համար նա կարող էր դատապարտվել մինչև 10 տարվա ազատազրկման:

2022 թվականին Ավստրիայի կառավարությունը իրավական մարտահրավեր ներկայացրեց՝ նպատակ ունենալով կանխել միջուկային էներգիան որպես կանաչ ներդրումների կատեգորիա ներառելու գործընթացը, որ նախաձեռնվել էր Եվրամիությունում: Լեոնորա Գևեսլերը հայտարարեց, որ այդպիսի կատեգորիզացիան՝ դասակարգումը պարզապես «կանաչ լվացում» է: Նման դասակարգումը պաշտպանողները  էներգիայի շատ աղբյուրների համեմատ ածխածնի ցածր արտանետումներ արտադրող միջուկային էներգիան համարում են ջերմոցային գազերի արտանետումների կրճատման բանալի:

## Ծանոթագրություններ

## Արտաքին հղումներ
* Լեոնորե Գևեսլերը Ավստրիայի խորհրդարանի կայքում

Կատեգորիա:1977 ծնունդներ
Կատեգորիա:21-րդ դարի քաղաքական գործիչներ
Կատեգորիա:Ակտիվիստներ
Կատեգորիա:Ապրող անձինք
Կատեգորիա:Ավստրիայի նախարարներ
Կատեգորիա:Ավստրիայի քաղաքական գործիչներ
Կատեգորիա:Ավստրիացի կանայք
Կատեգորիա:Վիեննայի համալսարանի շրջանավարտներ
Հերտա Ռեգինա Լենգ

**Հերտա Ռեգինա Լենգ** (գերմաներեն՝ *Herta Regina Leng.* ), ավստրիա-ամերիկյան ֆիզիկոս և մանկավարժ։

Լենգը ծնվել է 1903 թվականի փետրվարի 24-ին Վիեննայում, Ավստրիա։ Նա Արթուր Լենգի և Պաուլա Լենգի դուստրն էր և Լեոպոլդ Իգնաց Լենգի քույրը։ 1939 թվականին փախել է Ավստրիայից և 1940 թվականին, ի վերջո, գաղթել Միացյալ Նահանգներ։ Նա մահացել է 1997 թվականի հուլիսի 17-ին Տրոյում, Նյու Յորք։

## Purdue և RPI
Փերդյուի համալսարանի ֆիզիկայի պրոֆեսոր, դոկտոր Կառլ Լարք-Հորովիցը մեծ հետաքրքրություն ուներ ցիկլոտրոնի զարգացման և կենսաբանական խնդիրների լուծման բնագավառում ֆիզիկական տեխնիկայի կիրառման նկատմամբ և փորձում էր մշակել մեթոդներ՝ գործածելով ցիկլոտրոնից ստացված ռադիոակտիվ հետագծեր։ Նա ռադիոակտիվ հետագծող սարքեր կիրառեց Լենգի և Դոնալդ Թենդամի աջակցությամբ։ Հիմնական ուսումնասիրությունները վերաբերում էին նատրիումին և կալիումին մարդու մարմնում և դրանց կլանմանը, բաշխմանն ու արտազատմանը, ինչպես նաև մարդու արյան բջիջներում նատրիումի ու կալիումի բաշխմանը և դեղամիջոցների համար աղիքային ծածկույթների վերլուծությանը։ Լենգին շնորհվել է Համալսարանական կանանց ամերիկյան ասոցիացիայի կրթաթոշակ՝ Փերդյուի համալսարանում աշխատելու համար։ Այդ կրթաթոշակը նրան հնարավորություն ընձեռեց իրականացնելու ռադիոակտիվ հետագծող նյութերի նորարարական հետազոտություններ։

1943 թվականին Լենգը տեղափոխվեց Նյու Յորք Սիթի ՝ աշխատելու Ռենսելաերի պոլիտեխնիկական ինստիտուտի (RPI) ֆիզիկայի ֆակուլտետում, իսկ 1966 թվականին նա գիտամանկավարժական կոչում ստացավ՝ դառնալով RPI-ի առաջին կին պրոֆեսորը։

## Մասնագիտական զուգադրումներ
* Sigma Xi, *Rensselaer Polytechnic Institute* Chapter

## Մեծարում
* Herta Leng Memorial Lecture Series, Rensselaer Polytechnic Institute

Ամեն տարի Ռենսելաերի պոլիտեխնիկական ինստիտուտը՝ RPI-ն մեծարում է Հերտա Լենգին՝ նրա հիշատակին նվիրված դասախոսությունների շարքով։

## Ընտրյալ հրապարակումներ
* Adsorptionsversuche an Gläsern and Filtersubstanzen nach der Methode der radioaktiven Indikatoren.  (Ադսորբցիոն փորձեր ակնոցների և զտիչ նյութերի վրա՝ ըստ ռադիոակտիվ ցուցիչների մեթոդի)։
* Radioactive indicators, enteric coatings and intestinal absorption. / Ռադիոակտիվ ցուցանիշներ, աղիքային ծածկույթներ և աղիների կլանում։ 
* A new method of testing enteric coatings / Աղիքային ծածկույթների փորձարկման նոր մեթոդ. 
* On the Existence of Single Magnetic Poles / Միայնակ մագնիսական բևեռների գոյության մասին. 
* Pioneer woman in nuclear science / Պիոներ կին՝ միջուկային գիտության ասպարեզում

## Ծանոթագրություններ

Կատեգորիա:1903 ծնունդներ
Կատեգորիա:1997 մահեր
Կատեգորիա:Ամերիկացի կին ֆիզիկոսներ
Կատեգորիա:Ավստրիացի մանկավարժներ
Կատեգորիա:Ավստրիացի ֆիզիկոսներ
Կատեգորիա:Երկարակյացներ
Կատեգորիա:Մասնիկների արագացուցիչներ
Կատեգորիա:Ռադիոակտիվություն
Կենտրոնական և Արևելյան Եվրոպայի խաղերի մրցանակաբաշխություն

**Կենտրոնական և Արևելյան Եվրոպայի խաղերի մրցանակաբաշխություն**,  հիմնադրվել է 2018 թվականին, ստեղծվել է որպես կենտրոնական և Արևելյան Եվրոպայի տարածաշրջանի խաղային  կազմակերպությունների համատեղ նախագիծ՝ ընթացիկ տարում տեղական ստուդիաների կողմից ստեղծված և թողարկված լավագույն խաղերը պարգևատրելու համար: Կենտրոնական և Արևելյան Եվրոպայի խաղերի  մրցանակաբաշխության եզրափակիչ գալա համերգը, որի ընթացքում հաղթողներին շնորհվում են  արձանիկներ, կազմակերպվում է կրեատիվ ինդուստրիաների զարգացման կենտրոնի կողմից և պարբերաբար (ամեն տարի աշնանը) անցկացվում է Պոզնանի միջազգային տոնավաճառի  սրահում՝ Եվրոպայի ամենահայտնի փառատոնների առևտրի տոնավաճառների սրահում:

## 2024
Կենտրոնական և Արևելյան Եվրոպայի խաղերի  մրցանակաբաշխության հաղթողները հայտարարվել են 2024 թվականի հոկտեմբերի 26-ին:

## 2023
Կենտրոնական և Արևելյան Եվրոպայի խաղերի  մրցանակաբաշխության հաղթողները հայտնի դարձան 2023 թվականի հոկտեմբերի 7-ին:

## 2022
Կենտրոնական և Արևելյան Եվրոպայի խաղերի  մրցանակաբաշխության հաղթողները հայտնի դարձան 2022 թվականի հոկտեմբերի 8-ին: «Լավագույն խաղ» անվանակարգում հաղթել է Տեկլանդիայի մեռնող լույս 2-ը:

## 2021
Կենտրոնական և Արևելյան Եվրոպայի խաղերի  մրցանակաբաշխության չորրորդ տարին տեղի ունեցավ 2021 թվականի հոկտեմբերի 22-ին։  Cyberpunk 2077-ը շահեց «Լավագույն խաղ» մրցանակը:

## 2020
Կենտրոնական և Արևելյան Եվրոպայի խաղերի  մրցանակաբաշխության երրորդ տարին անցկացվել Է 2020 թվականի դեկտեմբերի 9-ին։   Կենտրոնական և Արևելյան Եվրոպայի խաղերի  մրցանակաբաշխության երրորդ տարվա անվանակարգերը հայտարարվել են 2020 թվականի դեկտեմբեր ամսին։   Կենտրոնական և Արևելյան Եվրոպայի խաղերի  մրցանակաբաշխության երրորդ տարվա ամենաշատ անվանակարգերն ստացել են «Ճռռոցները»: 

## 2019
Կենտրոնական և Արևելյան Եվրոպայի խաղերի  մրցանակաբաշխության երկրորդ տարին տեղի ունեցավ 2019 թվականի հոկտեմբերի 19-ին:  Մորդհաուն արժանացել է  Կենտրոնական և Արևելյան Եվրոպայի խաղերի  մրցանակաբաշխության երկրորդ տարվա լավագույն խաղի մրցանակին: 

## 2018
Կենտրոնական և Արևելյան Եվրոպայի խաղերի  մրցանակաբաշխության առաջին ցուցադրությունը տեղի է ունեցել 2018 թվականի հոկտեմբերի 13-ին։  Սառցե պանկը մրցանակներ է ստացել լավագույն խաղի և լավագույն դիզայնի համար: Մյուս հաղթողների թվում էին Երկնքի գալիք թագավորությունը՝ լավագույն պատմվածքի համար, Խրտվիլակը՝ լավագույն տեսողական տեսքի համար և Վազողը՝ լավագույն ձայնի համար:

## Ծանոթագրություններ

## Արտաքին հղումներ
*Official Website
Գերտրուդա Փրեսբուրգեր

**Գերտրուդա Փրեսբուրգեր** (գերմաներեն՝ *Gertrude Pressburger.* ), Հոլոքոստը վերապրած ավստրուհի։

## Կենսագրություն
Գերտրուդա Փրեսբուրգերը ծնվել է Ավստրիայի մայրաքաղաք Վիեննայում: Նա և իր երկու կրտսեր եղբայրները մեծացել են համեստ պայմաններում։ Նրա հայրը ատաղձագործ էր: Ընտանիքի հինգ անդամները 1930-ականների սկզբին հուդայականությունից անցել են հռոմեական կաթոլիկության, բայց դա էլ չի պաշտպանել նրանց։ Անշլյուսից անմիջապես հետո Գերտրուդային ու նրա եղբորն այլևս թույլ չեն տվել դպրոց հաճախել, հայրն էլ կորցրել է աշխատանքը: Ընդ որում՝ թեև վերջինս երբևէ քաղաքականապես ակտիվ չի եղել, այդուհանդերձ ձերբակալվել և խոշտանգվել է գեստապոյի կողմից՝ «ընդհատակյա կոմունիստական գործունեության համար»:

Բանտից նրա ազատվելուց հետո ընտանիքին պատահամբ հաջողվել է Հարավսլավիա մուտքի արտոնագիր ստանալ: 1938 թվականի սեպտեմբերին հասել են Զագրեբ, այնտեղից անցել Իտալիա, որտեղից պետք է տեղափոխվեին Ֆրանսիա, բայց սահմանից վերադարձվել են Հարավսլավիա, 1944 թվականին ձերբակալվել և արտաքսվել Օսվենցիմ:

Գերտրուդայի մայրն ու երկու եղբայրները սպանվել են ժամանելուն պես, իսկ հայրը մահացել է մեկ այլ ճամբար տեղափոխվելու ճանապարհին: Ազատագրումից հետո Գերտրուդա Փրեսբուրգերը Դանիայով անցել է Շվեդիա, որտեղ Շվեդիայի թագավորի նախաձեռնությամբ խնամվում էին համակենտրոնացման ճամբարներից փրկվածները: Իր 18-ամյակին նա հանդիպել է Բրունո Կրայսկուն, ով այդ ժամանակ «Շվեդիայում ավստրիական ասոցիացիայի» նախագահն էր: Վերադարձը Վիեննա  հեշտ չի եղել։ Ընտանիքն այլևս երբեք մուտք չի գործել Վիեննա-Մայդլինգի Բելգհոֆերգասսե թաղամասում գտնվող իր հին բնակավայրը:

## Մահ
Փրեսբուրգերը մահացել է 2021 թվականի Ամանորի ննախօրյակին, 94 տարեկան հասակում:

## Հասարակական աշխատանք
Գերտրուդա Փրեսբուրգերը հայտնի դարձավ որպես *Ֆրաու Գերտրուդա,* երբ տեսաուղերձով զգուշացրեց Ավստրիայի 2016 թվականի նախագահական ընտրություններում  ատելության հնարավոր դրսևորումների մասին:  Նրա տագնապի թիրախը FPÖ-ի ղեկավար և ներկայիս փոխկանցլեր Հայնց-Քրիստիան Շտրախեի հայտարարությունն էր, որ «միջնաժամկետ հեռանկարում քաղաքացիական պատերազմը քիչ հավանական չէ»: Տեսանյութը համացանցում կիսվել ու վերահղվել է միլիոնավոր անգամներ:

## Հրապարակումներ
* Gertrude Pressburger, Marlene Groihofer: *Gelebt, erlebt, überlebt* Autobiographie, Verlag Zsolnay 2018 

## Ծանոթագրություններ

## Արտաքին հղումներ
* 
* 

Կատեգորիա:1927 ծնունդներ
Կատեգորիա:2021 մահեր
Կատեգորիա:Ավստրիացի կին գրողներ
Կատեգորիա:Հոլոքոստից փրկվածներ
Օձի ապուր (անիմացիոն ֆիլմ)

«**Օձի ապուր**», 2025 թվականին նկարահանված հայկական անիմացիոն ֆիլմ, որը Զաքար Դեմիրճյանի դեբյուտային աշխատանքն է՝ որպես ռեժիսոր և Րաֆֆի Մովսիսյանի առաջին աշխատանքը՝ իբրև պրոդյուսեր։ Ֆիլմն ընդգրկվել է աշխարհի ամենահեղինակավոր անիմացիոն Անսի անիմացիոն ֆիլմերի միջազգային կինոփառատոնի կարճամետրաժ ֆիլմերի «Հեռանկարներ» մրցութային բաժնում։ «Օձի ապուր» ֆիլմը «Բադա» ընկերության առաջին նախագիծն է, որը ստեղծվել է Հայաստանի կինոյի հիմնադրամի, ՀՀ ԿԳՄՍ նախարարության պետական ֆինանսական աջակցությամբ։

## Սյուժե
Ռազմաճակատ մեկնող զինվորի մեկ օրվա պատմությունն է, որի համար ճանապարհին պատահած դիպվածները երանելի իրականության պատկերացման հիմք են դառնում։ Ռումբի պայթյունից երևակայականն ու վերհուշերը միախառնվում և ցնորքի են վերածվում։

## Ֆիլմի մասին
* Նկարիչներ՝  Դանիել Գրիգորյան, Վերոնիկա Ստեփանյան
* Գծային պրոդյուսեր՝ Արմինե Հարությունյան

## Ծանոթագրություններ

## Արտաքին հղումներ
* Անիմացիոն ֆիլմի էջը Անսի անիմացիոն ֆիլմերի միջազգային կինոփառատոնի կայքում
* Անիմացիոն ֆիլմի մասին Հայաստանի կինոյի հիմնադրամի կայքում

Կատեգորիա:2025 մուլտֆիլմեր
Կատեգորիա:Հայկական մուլտֆիլմեր
Կատերինա Ռոհոնյան

**Կատերինա Սերգեյի Ռոհոնյան** (, , ), հայկական ծագմամբ ամերիկացի (մինչև 2006 թվականը՝ ուկրաինացի) շախմատիստուհի, որն ունի կանանց գրոսմայստերի կոչում։

## Կենսագրություն
Կատերինա Ռոհոնյանը ծնվել է Ուկրաինայի Միկոլայիվ քաղաքում, ծագումով Աբխազիայից է։

Ռոհոնյանն Ուկրաինայից Ամերիկայի Միացյալ Նահանգներ է տեղափոխվել 2004 թվականին։ Նա պարբերաբար հանդես է գալիս ԱՄՆ-ի կանանց շախմատի առաջնությունում։

Ռոհոնյանը 2000 թվականին իր հայրենի Միկոլայիվ քաղաքում հաղթել է Ուկրաինայի կանանց առաջնությունում։ Նա մասնակցել է 2008 թվականին Ռուսաստանի Նալչիկ քաղաքում կայացած շախմատի կանանց աշխարհի առաջնությանը, որտեղ առաջին շրջանում հաղթել է Նատալյա Ժուկովային և անցել երկրորդ փուլ, որտեղ պարտվել է Իննա Գապոնենկոյին։ 2010 թվականին Կատերինան առաջին տեղն է բաժանել Վանկուվերում (Բրիտանական Կոլումբիա, Կանադա) կայացած Պոլ Կերեսի հուշամրցաշարում։

Ռոհոնյանը հանդես է եկել 2008 թվականին Դրեզդենում կայացած կանանց շախմատի օլիմպիադայում բրոնզե մեդալ նվաճած ԱՄՆ-ի հավաքականում։ Նա նպաստել է այդ արդյունքին՝ 4-րդ խաղատախտակի վրա 10 հնարավորից վաստակելով 6 միավոր։ Ռոհոնյանը խաղացել է նաև ոսկե մեդալակիր Ուկրաինայի հավաքականի կազմում 2000 և 2002 թվականների Եվրոպայի մինչև 18 տարեկան աղջիկների թիմային առաջնություններում։

## Վարկանիշի փոփոխության գծապատկեր

## Ծանոթագրություններ

## Արտաքին հղումներ
* 
* Katerina Rohonyan chess games at 365Chess.com
* 

Կատեգորիա:21-րդ դարի ամերիկացի կանայք
Կատեգորիա:Ամերիկահայ շախմատիստներ
Կատեգորիա:Ամերիկացի մարզուհիներ
Կատեգորիա:Ամերիկացի շախմատիստներ
Կատեգորիա:Ապրող անձինք
Կատեգորիա:Շախմատային օլիմպիադաների մասնակիցներ
Կատեգորիա:Շախմատի կանանց գրոսմայստերներ
Կատեգորիա:Ուկրաինահայ շախմատիստներ
Կատեգորիա:Ուկրաինացի շախմատիստներ
Նաղղալի

**Նաղղալի** () իրանական էպոսի ասացումը, ժողովրդական բանավոր բանահյուսության ամենահին ձևն Իրանում, էպիկական ստեղծագործությունների վերապատմումը, որն ավանդաբար եղել է իրանական մշակույթի կարևոր տարր։ Նաղղալին պրոֆեսիոնալ էպոսասաց է, հեքիաթասաց, որը պատմում է իրանական էպոսների ավանդական պատմությունները: Նման պատմությունների մեծ մասի կենտրոնական թեման Իրանի շահերի կյանքին առնչվող իրադարձություններն են, ինչպես նաև էպոսի հերոսներն ու նրանց սխրագործությունները։

## Հեքիաթասացի մասնագիտություն
Պատմողը երգեցողությամբ արտասանում է պոեզիա կամ արձակ, հաճախ երաժշտական ​​գործիքների նվագակցությամբ, իր պատմածն ուղեկցելով հատուկ շարժումներով: Բացի այդ, Նաղղալին կարող է նաև օգտագործել էպիկական հերոսների պատկերներ և տարբեր արձանագրություններ՝ կառուցելով պատմությունը նրանց նկարագրության շուրջ: Հեքիաթասացները պետք է ունենան գերազանց հիշողություն, որպեսզի կարողանան անգիր անել երկար տեքստեր և զարգացած հռետորական հմտություններ: Գրական իմպրովիզացիայի արվեստին տիրապետելը նույնպես այս մասնագիտության բաղկացուցիչ մասն է։ Նաղղալիները սովորաբար ունենում են պարզ, համեստ հանդերձանք, և եթե պատմությունը պատմում է մարտական ​​տեսարանների նկարագրությամբ ճակատամարտի մասին, ապա նրանց կարելի է տեսնել զինվորական զրահների նմանվող հանդերձանքով։

Իրանում էպոս պատմողները կարևոր դեր են խաղում բանավոր բանահյուսության հարուստ ավանդույթի պահպանման գործում, որը ներառում է բանահյուսության տարբեր ժանրեր։ Հին ժամանակներում հեքիաթասացները ելույթներ էին ունենում իրանական ավանդական սրճարաններում (), քարավանատներում, քարավանսարայում և պատմամշակութային վայրերի մոտ։ 

Սրճարանների ոսկե դարաշրջանում՝ 17-րդ դարի սկզբից մինչև 20-րդ դարի սկիզբը, զգալի թվով նաղղալիներ դիմեցին այս հաստատություններին, դարձնելով դրանք ասացության և ասմունքի կենտրոններ: Այս շրջանում սրճարանները ակտիվ դեր խաղացին Իրանի հնագույն ազգային և կրոնական մշակույթն ու գրականությունը հիմնականում անգրագետ կամ կիսագրագետ զանգվածներին փոխանցելու գործում: Դրանք կարևոր նշանակություն ունեցան այցելուներին անցյալի հերոսների և ավանդույթների, էթիկայի և արժեքների մասին կրթելու գործում: Մեր օրերում այդ սրճարանները կորցրել են իրենց նախկին ժողովրդականությունը, ի հայտ են եկել ժամանցի ու մշակութային ծրագրերի բազմաթիվ նոր վայրեր, իսկ քարավանատներն ընդհանրապես դադարել են գոյություն ունենալ։ Արդյունքում Իրանում աստիճանաբար նվազում է դրամատիկական արվեստի տեսակներից մեկի՝ հեքիաթասացության սիրահարների թիվը։

## Նաղղալին Յունեսկօ-ի մշակութային ժառանգության ցանկում
2011 թվականի նոյեմբերի 22-ին ՅՈՒՆԵՍԿՕ-ի Ոչ նյութական մշակութային ժառանգության պաշտպանության միջկառավարական կոմիտեի 6-րդ նիստի արդյունքներով իրանական էպոսի ասքը ընդգրկվել է ՅՈՒՆԵՍԿՕ-ի համաշխարհային ժառանգության ցանկում: Այս մշակութային արժեքը առաջադրվել է այնպիսի հաստատությունների կողմից, ինչպիսիք են Իրանի մշակութային ժառանգության, ձեռարվեստի և զբոսաշրջության կազմակերպությունը, Ֆիրդուսի հիմնադրամը, Իրանի թատերական տունը և Իրանի կերպարվեստի կենտրոնը։

## Ծանոթագրություններ

## Արտաքին հղումներ
*Naqqāli, Iranian dramatic story-telling UNESCO
*Naqqāli, Iranian dramatic story-telling | Historical Legacies, A Documentary Work by Iman_Tash and Amir_Sharif

Կատեգորիա:Իրանական գրականություն
Կատեգորիա:Իրանական մշակույթ
Կատեգորիա:ՅՈՒՆԵՍԿՕ-ի Համաշխարհային ժառանգություն
Կատեգորիա:Պարսկական մշակույթ
Նելլի Թյուրինգ

**Նելլի Մարիա Թյուրինգ** (, ), շվեդ լուսանկարիչ և քաղաքական գործիչ (Սոցիալ-դեմոկրատ): Շվեդիայի խորհրդարանի պատգամավոր ընտրված առաջին կանանցից։

## Կենսագրություն
Նելլի Թյուրինգը ծնվել է 1875 թվականի հունիսի 21-ին Վանկովում, ֆերմեր Նիլս Նիլսոնի և Պերնիլա Պերսդոթերի ընտանիքում։ Ամուսնացել է հրատարակիչ Յոհան Գորանսոնի հետ 1903 թվականին և բաժանվել է նրանից 1917 թվականին։ Վերցրել է Թյուրինգ ազգանունը, երբ ակտիվորեն զբաղվել է լուսանկարչությամբ։

1890-1896 թվականներին աշխատել է խանութում որպես վաճառողուհի, իսկ 1896-1933 թվականներին՝ որպես լուսանկարիչ։ 1900 թվականին Լունդում բացել է լուսանկարչական ստուդիա։ 1920 թվականին Թյուրինգը վաճառեց այն բացառապես իր քաղաքական կարիերայի վրա կենտրոնանալու համար։

1917-1920 թվականներին Նելլի Թյուրինգը եղել է Գյոթեբորգի քաղաքային խորհրդի անդամ։ 1921 թվականին դարձել է Շվեդիայի խորհրդարանում ընտրված առաջին հինգ կանանցից մեկը այն բանից հետո, երբ կանանց թույլ տրվեց քվեարկել։ Ազդա Օստլունդի (Սոցիալ-դեմոկրատ), ԲերտաՎելլինի (Պահպանողական) և Էլիզաբեթ Տամի (Լիբերալ) հետ ընտրվել է ստորին պալատ, իսկ Քերսթին Հեսսելգրենը՝ Շվեդիայի խորհրդարանի վերին պալատի անդամ։

Որպես խորհրդարանի անդամ՝ Նելլի Թյուրինգը կենտրոնացել է միջազգային համագործակցության և բանտային կին սպաների աշխատանքային պայմանների վրա, և աշխատել է խորհրդարանի այլ կին անդամների հետ ոչ դավանանքային դպրոցների, երեխաների խնամքի և մայրության և սեռական դաստիարակության հարցերի շուրջ: Բանավեճերում եղել է սուր և սրամիտ՝ դեմ արտահայտվելով գենդերային պիտակավորման օրինագծերի առաջարկին քվեարկությունից առաջ՝ ասելով, որ եթե դա տեղի ունենա, նա կստեղծի կանանց կուսակցություն: 1920-ականներին բախվել է որոշ քննադատության այն բանի համար, որ նա կին էր, որը հրապարակայնորեն սեռական խնդիրների վերաբերյալ հարցեր էր ուղղում խառը սեռերի լսարանին, և ի սկզբանե, նման դեպքերը հանգեցրին նրան, որ որոշ տղամարդ պատգամավորներ ի նշան բողոքի դուրս եկան պալատից: Որոշել է լքել իր տեղը Խորհրդարանում 1928 թվականին, քանի որ նրան դուր չէին գալիս խորհրդարանական աշխատանքի ձևերը, որոնք իրեն երկար ու հոգնեցուցիչ էին համարում։

1924-28 թվականններին եղել է Սոցիալ-դեմոկրատ կանանց կազմակերպության կենտրոնական կոմիտեի անդամ և 1926-28 թվականներին Էնսկեդեի սոցիալ-դեմոկրատական կանանց ակումբի նախագահ։

Նելլի Թյուրինգը մահացել է 1972 թվականի հունվարի 2-ին Ստոկհոլմում։

## Ծանոթագրություններ

Կատեգորիա:Շվեդ ֆեմինիստներ
Կատեգորիա:Շվեդ լուսանկարիչներ
Կատեգորիա:Շվեդիայի կին քաղաքական գործիչներ
Կատեգորիա:Կին լուսանկարիչներ
Կատեգորիա:Երկարակյացներ